นายกรัฐมนตรีกล่าวว่า จากการปฏิบัติภารกิจ ณ สหราชอาณาจักรและสาธารณรัฐฝรั่งเศส ระหว่างวันที่ 20 - 26 มิถุนายน ที่ผ่านมานั้น ซึ่งได้มีโอกาสพบหารือกับนาย เอมานูว์ แอล มาครง ประธานาธิบดีสาธารณรัฐฝรั่งเศส ที่ได้ให้การต้อนรับอย่างอบอุ่นและสมเกียรติ โดยนายกรัฐมนตรีได้เชิญชวนให้ฝรั่งเศสเข้ามาเป็นหุ้นส่วนการพัฒนาตามแผนยุทธศาสตร์ชาติ 20 ปี และแผนแม่บทของ ACMECS ที่มีประเทศไทยเป็นศูนย์กลาง เพื่อการพัฒนาที่ยั่งยืน รวมทั้ง ได้น้อมนำหลักปรัชญาของเศรษฐกิจพอเพียง มาเป็นแนวทางหลักในการดำเนินงาน พร้อมรื้อฟื้นการเจรจาความตกลงทางการค้าเสรี ระหว่างไทยกับสหภาพยุโรป ซึ่งจะช่วยเพิ่มความสัมพันธ์ทางการค้าและการลงทุนให้แน่นแฟ้นมากยิ่งขึ้นต่อไป